שיר קדמשנתי (סקס אחר)

"שיר קְדַמְשְׁנָתִי", הידוע גם בשם "סקס אחר", הוא שיר מאת יונה וולך שהתפרסם בשנת 1969 ואשר עוסק במיניות ובטאבו החברתי הקשור בה.
השיר הולחן בידי אילן וירצברג, שביצע אותו ב-1980 יחד עם שמעון גלבץ, והוא נכלל באלבומם "בציר טוב" (1982), אשר הוקדש לשיריה של וולך. ב-1997 בוצע השיר על ידי דנה אינטרנשיונל וערן צור במסגרת "אתה חברה שלי", ביצועים לשיריה של וולך בהובלתו של צור.

== על השיר ==
"שיר קדמשנתי", ולו כותרת המשנה "אפרופו גוֹדָאר", נכלל בספר שיריה של יונה וולך "שני גנים" (תשכ"ט-1969). הוא נדפס שנית באוסף שיריה "שירה" (תשל"ו-1976) ומאוחר יותר בקובץ "תת הכרה נפתחת כמו מניפה" (1992), שראה אור לאחר מותה. גרסתו המולחנת של השיר שונה במעט מגרסתו המקורית; נכתב בו "סקס" במקום "סכס", נעדרת ממנו הפסיחה שבמקור, ובפרט הושמטו מסופו המילים "ואולי יפתחו גם את הגבולות כשאנחנו עייפים ונחנקימאֹד".

השיר מדבר על הסקרנות הטבעית של אנשים סביב עולם המיניות, על-אף הטאבו החברתי על הנושא. השיר מעלה את המועדות ומעודד ייסוד שיח פתוח וגלוי סביב מיניות.

לדברי דנה אינטרנשיונל, בשנותיה הראשונות היה מעין איסור רווח בחברה על דיבור פתוח בעניין. היא מציינת שרק לפני השינה ניתן היה לפנטז ולדמיין "סקס אחר". לכן נקרא השיר "שיר קדם-שנתי" (שיר ערש).

==בביצוע אילן וירצברג ושמעון גלבץ==

השיר הולחן בידי אילן וירצברג ופורסם כסינגל שהוקלט על ידי וירצברג ושמעון גלבץ, שעבדו עליו בצמידות ליונה וולך.

על הלחן סיפר וירצברג:

את השיר הוציאה לאור בשנת 1980 חברת התקליטים CBS ישראל כסינגל השני מתוך אלבום האולפן "בציר טוב" (1982), הכולל שירים נוספים שאת מילותיהם כתבה וולך והלחינו וירצברג וגלבץ. ב-4 בנובמבר 1980 נכנס למצעד הפזמונים העברי-שבועי של רשת ג' במקום ה-29. ב-20 בינואר 1981 עלה השיר למקום השביעי – מיקום השיא שלו במצעד.

ב-17 בפברואר, לאחר חמישה-עשר שבועות צעידה רצופה, יצא מהדירוג השבועי.

=== מיקומי שיא ===

=== היסטוריית יציאות לאור ===
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|אוקטובר 1980
|תקליט • תקליטור
|CBS ישראל
| style="text-align:center;" |<ref></ref>
|}

== גרסתם של דנה אינטרנשיונל וערן צור ==

השיר פורסם כסינגל שהוקלט על ידי הזמרים דנה אינטרנשיונל וערן צור.<ref name=":0"></ref> את השיר הוציאה לאור באוגוסט 1997 חברת התקליטים ביג פוט רקורדס, כסינגל מתוך האלבום, אתה חברה שלי (1997), שהוקלט בעקבות הופעה בהובלתו של צור.<ref name=":0" /> שנה לאחר מכן, ב-1998, נכלל השיר באלבום האוסף של דנה, דיווה – האוסף (1998).<ref></ref>

בשנת 1997 ערך צור מופע בשם "אתה חברה שלי", המוקדש לשירי המשוררת יונה וולך במסגרת פסטיבל Next במרכז סוזן דלל.<ref name=":1"></ref> בין השירים שביצע נמנה "שיר קדמשנתי (סקס אחר)" בביצועה של אינטרנשיונל. שיתוף הפעולה בין גבר לבין אישה טרנסג'נדרית יצר עבורו משמעות חדשה. לאחר ההופעה פורסם האלבום במלואו עם כל רצועותיו השונות.<ref name=":1" />

=== רקע והפקה ===
במקור, הופץ השיר כסינגל בודד בביצוע אינטרנשיונל וצור מתוך אלבומו אתה חברה שלי, באוגוסט 1997.<ref name=":0" /> הוא הולחן בידי אילן וירצברג והופק בידי אלי אברמוב.<ref name=":0" /> בהמשך לכך, הופץ בספטמבר 1997 כסינגל כפול ביחד עם השיר "Power" בהפקת עופר ניסים על גבי תקליטור שחולק ביחד עם האלבום, מגנונה (1996).<ref></ref>

באפריל 1998 נכלל באלבום האוסף הראשון של אינטרנשיונל, דיווה – האוסף.<ref></ref> באותה העת, נכלל גם באלבום האוסף השני שלה, האלבום.<ref></ref>

=== הצלחה מסחרית והופעה ===
הגרסה נחלה הצלחה גבוהה בישראל, ואף דורגה במקום הרביעי ברשת ג'.<ref></ref> אינטרנשיונל אף הוזמנה לבצעו במספר תוכניות טלוויזיה שונות.<ref name=":1" />

=== מיקומי שיא ===

=== היסטוריית יציאות לאור ===
{| class="wikitable"
!אזור
!תאריך יציאה
!פורמט
!גרסה
!חברת תקליטים
!מקור
|-
! rowspan="2" |כלל העולם
|אוגוסט 1997
| rowspan="2" |תקליטור
|רגילה
| rowspan="2" |ביג פוט
| style="text-align:center;" |<ref name=":0" />
|-
|ספטמבר 1997
|סינגל כפול "Power"
|style="text-align:center;"|<ref></ref>
|}

==תרגום==
השיר תורגם לאנגלית פעמים מספר:
* על ידי וורן ברג'ד (Warren Barged) וסטנלי צ'ייט (Stanley F. Chyet): Warren Bargad & Stanley F. Chyet (selected and translated), Israeli Poetry: A Contemporary Nnthology, Bloomington: Indiana University Press, 1988, p. 241 (התפרסם שוב: Marian Arkin and Barbara Shollar (eds.), Longman Anthology of World Literature by Women, 1875-1975, New York: Longman, 1989, p. 1018)
* על ידי הרולד שימל, בכתב העת Pequod במחצית השנייה של שנות התשעים;
* על ידי לינדה זיסקויט: Wild Light: Selected Poems of Yona Wallach, Riverdale-onHudson, NY: The Sheep Meadow Press, 1996, p. 34
* על ידי צפרירה לידובסקי כהן: Zafrira Lidovsky Cohen, “Loosen the Fetters of Thy Tongue Woman”: The Poetry and Poetics of Yona Wallach, Cincinnati, Ohio: Hebrew Union College Press, 2003, pp. 66-67.

==לקריאה נוספת==
* צפרירה לידובסקי כהן, "שחררי את חרצובות לשונך אישה": כיסוי וגילוי בשירת יונה וולך, תרגום איתי ספיר וצפרירה לידובסקי כהן, תל אביב הקיבוץ המאוחד, תש"ע 2009, עמ' 68–70.

==קישורים חיצוניים==
* 
* [https://www.nli.org.il/he/items/NNL_MUSIC_AL990036559170205171 שיר קדמשנתי - סקס אחר] באתר הספרייה הלאומית
* 

ביצועים:
* 

== הערות שוליים ==

קטגוריה:שירי 1980
קטגוריה:סינגלים מ-1980
קטגוריה:סינגלים מ-1997
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי יונה וולך
קטגוריה:שירים שהולחנו על ידי אילן וירצברג
קטגוריה:שירים שהופקו על ידי אלי אברמוב
קטגוריה:שירים על מיניות
קטגוריה:שירים על שינה
קטגוריה:סינגלים בהוצאת ביג פוט רקורדס